
Uznesenie Okresný súd Stará Ľubovňa v spore žalobcu: EOS KSI Slovensko, s.r.o., Prievozská 2, 821 09 Bratislava – mestská časť Ružinov, IČO: 35 724 803, právne zastúpený: Remedium Legal, s.r.o., Prievozská 2, 821 09 Bratislava – mestská časť Ružinov, IČO: 53 255 739 proti žalovanému: A. B., nar. XX.X.XXXX, bytom C. XXXX/XXX, XXX XX D. E., v konaní o zaplatenie 1.360,17 eur s príslušenstvom, takto rozhodol: I. Konanie z a s t a v u j e. II. Žalovanému náhradu trov konania
n e p r i z n á v a. odôvodnenie:
1. Žalobca sa žalobou doručenou tunajšiemu súdu dňa domáhal vydania rozhodnutia, ktorým by súd uložil žalovanému povinnosť zaplatiť žalobcovi sumu vo výške 1360,17 eur spolu s úrokom z omeškania vo výške 5 % ročne zo sumy 921,21 eur od 18.1.2025 do zaplatenia a náhradu trov konania. 2. Súd vo predmetnej veci vykonal úkony súvisiace s prípravou na pojednávania v zmysle ut. § 167 Civilného sporového poriadku (ďalej len CSP) a vo veci nariadil termín pojednávania sporu na deň 18.5.2026 o 9,45 hod. 3. Žalobca prostredníctvom právneho zástupcu emailový podaním doručeným súdu dňa 18.5.2026 o 7,51 hod. súdu oznámil, že v predmetnej veci zobral žalobu späť prostredníctvom portálu eŽaloby. Z uvedeného dôvodu súd vec neprejednal a pojednávanie odročil na neurčito. Následne toho istého dňa bolo do súdneho spisu doručené späťvzatie žaloby v celom rozsahu späť, bez bližšie špecifikovaného dôvodu. 4. Podľa § 144 CSP, žalobca môže vziať žalobu späť. 5. Podľa § 145 ods. 1 CSP, ak je žaloba vzatá späť celkom, súd konanie zastaví. 6. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Vzhľadom na skutočnosť, že žalobca vzal žalobu späť v celom rozsahu skôr, než sa začalo predbežné prejednanie sporu alebo pojednávanie a zastaveniu konania nebránia okolnosti podľa § 146 ods. 1 alebo ods. 2 CSP, súd konanie podľa § 145 ods. 1 CSP zastavil. 8. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane.
9. O trovách konania súd rozhodol v zmysle ust. § 256 ods. 1 CSP, keďže konanie bolo zastavené vzhľadom na správanie žalobcu, ktorý s podanou žalobou disponuje a žalobu vzal späť a týmto späťvzatím z procesného hľadiska zavinil zastavenie konania, v dôsledku čoho žalovanému vznikol nárok na náhradu účelne vynaložených trov konania. Keďže však podľa obsahu spisu žalovanému preukázané, odôvodnené a účelne vynaložené výdavky konania nevznikli a ani si náhradu trov konania neuplatnil, súd mu náhradu trov konania nepriznal, s tým, že o výške trov už nie je potrebné samostatne rozhodovať. Po právoplatnosti rozhodnutia, ktorým sa konanie končí sa bude rozhodovať o vrátení kráteného súdneho poplatku žalobcovi. Poučenie: Proti I. a II. výroku tohto uznesenia možno podať odvolanie v lehote 15 dní odo dňa jeho doručenia na Okresnom súde Stará Ľubovňa, písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

